सेवा चयन बोर्ड
सेवा चयन बोर्ड (एसएसबी)(अंग्रेजी:Services Selection Board(SSB)) एक ऐसा संगठन है, जो भारतीय सशस्त्र बलों में अधिकारी बनने के लिए उम्मीदवारों का मूल्यांकन करता है। बोर्ड मूल्यांकन प्रणाली के एक मानकीकृत प्रोटोकॉल का उपयोग करके सबसे उपयुक्त उम्मीदवार का चयन अधिकारी बनाने के लिए करता है जिसमें व्यक्तित्व, बुद्धि परीक्षण और साक्षात्कार शामिल होते हैं। परीक्षण दोनों प्रकार के होते हैं अर्थात लिखित और व्यावहारिक कार्य-आधारित। एसएसबी में मूल्यांकनकर्ताओं का पैनल शामिल होता है, जो भारतीय सशस्त्र बलों में अधिकारी होते हैं और मनोवैज्ञानिक, जीटीओ (समूह कार्य अधिकारी) और साक्षात्कार अधिकारी के रूप में उनकी विशेषज्ञता होती है।